**Aprobación de bases e prezos públicos curso de inglés 2023/2024**

O desenvolvemento das clases de inglés terán lugar no CPI Antonio Orza Couto.

Dirixido a:

* Alumnado de infantil, primaria e secundaria.
* Mozos e mozas a partir de 16 anos (incluídos), grupos A2, B1 e B2.

Terán preferencia:

* Alumnado matriculado no curso 2022/2023

Os/as solicitantes que figuren empadroados/as no Concello de Boqueixón ou escolarizados/as nun centro educativo do concello.

Duración: de outubro de 2023 a xuño de 2024.

Días e horas: 2 días a semana, unha hora por día, ou ven 2 horas continuadas.

Inscricións: realizaranse do 21 de agosto ao 8 de setembro, enviando a ficha de solicitude por unha das seguintes vías:

* Telemática, a través da sede electrónica do Concello de Boqueixón (preferente). Incluír documentación en solicitude xeral.
* Presencialmente por rexistro.

Unha vez finalizado o prazo de inscricións no caso de que quedar prazas vacantes, poderán ser cubertas por novas solicitudes seguindo o rexistro de entrada.

Os grupos estarán compostos por un mínimo de 6 alumnos.

Procedemento de confirmación de prazas:

* Listaxe provisional de admitidos/as: unha vez rematado o prazo de inscrición, publicarase na web municipal a lista provisional de admitidos/as.
* Prazo de reclamacións: unha vez publicada a listaxe disporase de 5 días hábiles para presentar alegacións.
* Listaxe definitiva de admitidos/as: publicarase unha vez rematado o prazo de alegacións.

Adxudicación de prazas:

* Directa, no caso de que a demanda non supere o número de prazas dispoñibles.
* Se o número de prazas solicitadas supera ás ofertadas a adxudicación realizarase mediante sorteo, no que se seguirán as premisas de prioridade expostas nestas bases.

Custo: 30€/ mes. Descontos : 2º fillo/a: 25% 3º fill/a: 50% 4º fillo/a e sucesivos de balde.

Pagamento: realizarase con carácter bimestral mediante domiciliación bancaria.

Non se reintegrará ningún importe sen causa debidamente xustificada.

Baixas:

Deberán presentarse antes do día 20 do mes anterior, mediante os seguintes medios:

* Telemática, a través da sede electrónica do Concello de Boqueixón (preferente). Incluír documentación en solicitude xeral.
* Presencialmente por rexistro

Máis información no teléfono 981 513115 ou no correo electrónico cultura@boqueixon.com